Het zijn comen in rechte inde banc voir meye en scepen van loven
h jan he van dongelberghe in deen zijde en amelijs van
herbat poirt van loven inden dorpe van dongelberge wonech
tich en gesete ter ande aldair de voirs h jan een
aensprake dede ten voirs amelijs wt seggen dat de
heerlich van dongelberghe hoghe en neder hem toebehoirde
en dat alle de ghene bynne den dorpe van dongelberge
onder hem geseten die pde en waghen hielden hem toeghs
zijn hoey inne vuerden desgelix zijn colen hielde talle
tiden als hij des behoefde en of inde selve dorpe yemat
sat die niet meer dan een peert en hadde dat
hij dat aen eens anders waghen inne spiene en dat
uut elke huyse daer waghen noch pde gehoude en
worden een psoen toeghste zijn hoeye sculdich waen te
hoeyen en dat hij en zijn voirset die heerlicheit
ov dondseten vanden dorpe van dongelberghe van
opgeldeneke van peetvair van aildevronc en van
vrocquijt gehadt hadden over xxx xxx xl l jair
en daghe en of yemat hem weygde de voirs puute
te doen bynne den voirs dorpen gesete dat zij dan
vand heerlich van dongelige d toe met pandinge
en andersins voirmaels bedwonge hadden geweest
en worden en de voeten d af niet bedwange van
rechte d voirs heerlich betaelden Seggen voert
dat de voirs amelijs inden voirs dorpe woende
h de corweyde ind voirs maten tot heer toe gedaen
hadde welke poente de voirs h jan boet te thoene
en mette mynste ind rechte te volstaen hoepte
en meynde of hij die gethoene conste dat de
voirs amelijs hem de voirs corweyde als hij d toe
versocht worde doen soude en sculdich wie te
doen en des geneghde hem wael trecht